

Transpordiamet

Valge 4 Meie 09.06.2025 nr 10-6/2065

11413 Tallinn

info@transpordiamet.ee

Seisukoha küsimine seoses Rohuneeme tee 93 elamukrundi jagamisega

Viimsi Vallavalitsusele on esitatud taotlus hoonestatud elamukrundi Rohuneeme tee 93 (89001:003:1010, elamumaa 100 %, pindala 3 375 m²) jagamiseks, eesmärgiga moodustada kaks elamumaa sihtotstarbega krunti ning püstitada uuele krundile üksikelamu. Taotlus on kooskõlas Viimsi valla mandriosa üldplaneeringuga ja asjakohaste üldplaneeringu teemaplaneeringutega.

Taotluse juurde on lisatud jagamise skeem, millel on muuhulgas tähistatud võimalik hoonestusala. Hoonestusala kaugus Rohuneeme tee poolsest küljest on 5,0 meetrit, samas Rohuneeme tee kaitsevööndit (30 m äärmise sõiduraja välimisest servast) ei ole skeemile kantud.

Kuivõrd skeemil näidatud võimaliku uue üksikelamu asukoht jääb täies ulatuses teekaitsevööndisse, siis enne järgmiste otsuste vastuvõtmist soovime Transpordiameti kui tee omaniku seisukohta, kas kirjeldatud juhul on võimalik EhS § 71 lg 2 kohaselt viidatud krundil tee kaitsevööndi laiust vähendada.

Lugupidamisega

(allkirjastatud digitaalselt)

Kenneth Rivis

Planeeringute teenistuse juhataja

Lisad:

1. Rohuneeme tee 93 elamukrundi jagamise skeem
2. Väljavõte Viimsi Vallavalitsuse planeerimiskomisjoni 23.04.2025 koosoleku protokollist.

Helen Lindvere, helen.lindvere@viimsi.ee